**Joonas Korpisalo** (s. 28. huhtikuuta 1994 Pori) on suomalainen jääkiekkomaalivahti, joka pelaa NHL-joukkue Ottawa Senatorsissa.  Hän on Blue Jacketsin kolmannen kierroksen varaus vuodelta 2012. Joonas Korpisalon isä on Ässien entinen urheilujohtaja ja pelaaja Jari Korpisalo.

Seurajoukkueura
---------------

### Juniorina

Korpisalo on Karhu-Kissojen kasvatti. Hän siirtyi Jokereihin C-juniori-ikäisenä. Hän oli aiemmin pelannut Karhu-Kissojen lisäksi myös Porin Ässissä sekä Saksassa Landshutissa. Jokereissa Korpisalo oli ensimmäisellä kaudellaan 2009–2010 joukkueen eniten pelannut maalivahti runkosarjassa. Hän oli myös pudotuspeleissä joukkueen pelaava maalivahti, kun Jokerit voitti C-junioreiden Suomen mestaruuden. Hän eteni seuraavaksi kaudeksi B-junioreihin ja kaudella 2011–2012 A-junioreihin, joissa pelasi 38 ottelua. Korpisalo valittiin A-junioreiden ensimmäiseen tähdistöön sekä nimettiin sarjan parhaaksi maalivahdiksi. Jokerit voitti kauden päätteeksi hopeaa.

Korpisalon odotettiin siirtyvän kaudeksi 2012–2013 Pohjois-Amerikkaan Western Hockey Leaguessa pelaavaan Prince George Cougarsiin, joka varasi hänet CHL:n varaustilaisuudessa. Hän jatkoi kuitenkin pelaamista Suomessa ja Jokereissa. Kaudella 2012–2013 hän pelasi 13 ottelua Jokereiden A-junioreissa ja debytoi miesten tasolla pelaten lainasopimuksella 18 ottelua Mestis-joukkue Kiekko-Vantaassa.

### Ammattilaisena

Korpisalo pelasi myös kauden 2013–2014 alkupuolella Kiekko-Vantaassa. Hän pelasi myös yhden ottelun Jokereiden liigajoukkueessa. Joulukuussa 2013 Korpisalo siirtyi Jokereista Tampereen Ilvekseen tammikuun 2014 loppuun asti kestävällä lainasopimuksella. Tammikuun aikana hän pelasi kaksi ottelua Mestiksessä Lempäälän Kisan joukkueessa. Juha Järvenpään loukkaantumisen vuoksi Korpisalon lainasopimusta jatkettiin myöhemmin kauden loppuun asti kestäväksi. Korpisalo pelasi Ilveksessä kauden aikana kahdeksan ottelua.

Kauden päätyttyä Suomessa Korpisalo siirtyi Pohjois-Amerikkaan harjoittelemaan hänet varanneen Columbus Blue Jacketsin joukkueeseen. Pian Korpisalo ja Blue Jackets solmivat kolmevuotisen tulokassopimuksen. Korpisalo kertoi kuitenkin pelaavansa vielä yhden kauden Suomessa ennen Pohjois-Amerikkaan siirtymistä.

Huhtikuun lopulla ilmoitettiin Korpisalon jatkavan kauden 2014–2015 ajan Ilveksessä, jossa hän ilmoitti tavoitteekseen ottaa joukkueen pelaavan maalivahdin paikan. Korpisalo pelasi Ilveksessä 38 runkosarjaottelua sekä kaksi peliä pudotuspeleissä. Ilves putosi heti villi kortti -kierroksella ja Korpisalo siirtyi Pohjois-Amerikkaan Blue Jacketsin AHL-farmiseura Springfield Falconsiin, jossa ehti pelata kolme ottelua.

### Pohjois-Amerikka

Blue Jacketsin nuorten lupausten joukkue voitti ennen kauden 2015–2016 alkua Traverse Cityssä pelatun kahdeksan joukkueen turnauksen Korpisalon toimiessa joukkueen maalivahtina. Korpisalo pelasi ensimmäisessä NHL:n harjoitusottelussaan nollapelin, kun Blue Jackets hävisi Pittsburgh Penguinsille rangaistuslaukauksilla. Hän torjui 39 kertaa ja hänet valittiin ottelun parhaaksi pelaajaksi. Ottelun jälkeen hän sai kehuja joukkuetovereiltaan. Korpisalo lähetettiin kuitenkin ennen kauden alkua farmijoukkue Lake Erie Monstersiin yhdessä Anton Forsbergin kanssa.

Korpisalo torjui AHL:ssä debyyttiottelussaan 20 laukausta ja nollapelin ja tuli valituksi ottelun kolmostähdeksi. Marraskuun lopulla Korpisalon torjuntaprosentti oli koko sarjan paras, 94,1. Päästettyjen maalien keskiarvossa hän oli liigan tilastoissa kolmannella sijalla. Joulukuussa Korpisalo nostettiin ensimmäisen kerran Blue Jacketsin NHL-kokoonpanoon seuran ykkösmaalivahti Sergei Bobrovskin loukkaannuttua. Korpisalo debytoi Blue Jacketsissa 15. joulukuuta edelliskauden finaalijoukkue Tampa Bay Lightningia vastaan. Lightning voitti ottelun lukemin 2–1, mutta Korpisalo valittiin ottelun kakkostähdeksi. Korpisalo otti ensimmäisen voittonsa NHL:ssä kolmannessa ottelussaan, jossa hän torjui 30 laukausta ja hänet valittiin ottelun parhaaksi pelaajaksi Blue Jacketsin voitettua Philadelphia Flyersin rangaistuslaukauksilla 3–2. Ottelun jälkeen hän sai jälleen kehuja. Joulukuun viimeisenä päivänä Korpisalo pudotettiin takaisin AHL:ään Bobrovskin tervehdyttyä vammastaan. Korpisalo kutsuttiin loukkaantumisten vuoksi takaisin NHL:n puolelle jo tammikuun neljäntenä päivänä. Kesäkuussa 2017 Korpisalo teki kahden vuoden jatkosopimuksen Blue Jacketsin kanssa.
Huhtikuussa 2020 Korpisalo teki kahden vuoden jatkosopimuksen Blue Jacketsin kanssa.

Elokuussa 2020 Korpisalo torjui pudotuspeliottelussa Tampa Bay Lightningia vastaan ennätykselliset 85 laukausta. Ottelu ratkesi Tampan jatkoaikamaaliin ajassa 150.24. Ottelu oli NHL:n historian neljänneksi pisin.

Maaliskuussa 2023 Korpisalo ja Vladislav Gavrikov kaupattiin Los Angeles Kingsiin vaihdossa Jonathan Quickiin, ensimmäisen kierroksen varausvuoroon vuoden 2023 varaustilaisuudessa ja kolmannen kierroksen varausvuoroon vuoden 2023 varaustilaisuudessa.

Heinäkuussa 2023 Korpisalo teki vapaana agenttina Ottawa Senatorsin kanssa viisivuotisen ja yhteensä 20 miljoonan dollarin arvoisen sopimuksen.

Maajoukkueura
-------------

Korpisalo pelasi 17 poikien maaottelua. Hän edusti Suomen alle 18-vuotiaiden maajoukkuetta vuoden 2012 alle 18-vuotiaiden maailmanmestaruuskilpailuissa, joissa pelasi kuusi ottelua. Seuraavana vuonna hän edusti nuorten maajoukkuetta alle 20-vuotiaiden maailmanmestaruuskilpailuissa. Hän pelasi turnauksen aikana viidessä ottelussa. Korpisalo edusti Suomea jääkiekon MM-kilpailuissa vuonna 2017.

Muuta
-----

Joonas Korpisalon isä on jääkiekkoilija Jari Korpisalo.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | T | NP | PM | Torj. | PMK | T% | O | V | H | NP | PM | Torj. | PMK | T% |
| 2012–2013 | Jokerit | SM-liiga | 1 | 0 | 0 | 0 | 0 | 6 | 0.00 | 100,00 | – | – | – | – | – | – | – | – |
| 2013–2014 | Jokerit | SM-liiga | 1 | 0 | 1 | 0 | 3 | 13 | 5.32 | 81,2 | – | – | – | – | – | – | – | – |
|  | Ilves | SM-liiga | 8 | 3 | 1 | 1 | 8 | 179 | 1.42 | 95,7 | – | – | – | – | – | – | – | – |
| 2014–2015 | Ilves | SM-liiga | 38 | 14 | 13 | 2 | 83 | 937 | 2.34 | 91,9 | 2 | 0 | 2 | 0 | 4 | 77 | 1.24 | 95,1 |
|  | Springfield Falcons | AHL | 3 | 0 | 2 | 0 | 9 | 65 | 3.20 | 87,8 | – | – | – | – | – | – | – | – |
| 2015–2016 | Columbus Blue Jackets | NHL | 31 | 16 | 11 | 0 | 78 | 1804 | 2.60 | 92,0 | – | – | – | – | – | – | – | – |
|  | Lake Erie Monsters | AHL | 18 | 8 | 8 | 2 | 42 | 1066 | 2.36 | 91,3 | 9 | 6 | 2 | 0 | 25 | 507 | 2.96 | 89,8 |
| NHL Yhteensä | 31 | 16 | 11 | 0 | 78 | 1804 | 2.60 | 92,0 | – | – | – | – | – | – | – | – |
| SM-liiga Yhteensä | 48 | 17 | 15 | 3 | 94 | 1135 | 2.24 | 92,4 | 2 | 0 | 2 | 0 | 4 | 77 | 1.24 | 95,1 |

Lähteet
-------

* Joonas Korpisalo The Internet Hockey Databasessa (englanniksi)

### Viitteet

1. 1 2  Joonas Korpisalo kaupattiin Kingsiin – seuralegendalle katkera ilmoitus *Jatkoaika.com - Kaikki jääkiekosta*. Viitattu 1.3.2023.
2. ↑  Korpisalo teki monivuotisen sopimuksen Senatorsin kanssa, Raanta jatkaa Hurricanesissa *Jatkoaika.com - Kaikki jääkiekosta*.  1.7.2023. Viitattu 1.7.2023.
3. 1 2 3 4 5 6 7 8 9 10 11 12 13 14 15  Joonas Korpisalo *Elite Prospects*. Everysport Media Group AB.  (englanniksi)
4. ↑  Leppänen, Mikko: Korpisalon vikkelät jalat herättävät huomiota *NHL.com*.  22.12.2015. Viitattu 25.1.2016.
5. 1 2  Jokerit U16 2009–2010 *EliteProspects*. Viitattu 15.12.2015. (englanniksi)
6. ↑  Korpisalo ja Vainonen matkalla CHL:ään *Jatkoaika.com*.  27.6.2012. Viitattu 15.12.2015.
7. ↑  Korpisalosta ei tulekaan "Puumaa" – jatkaa Jokereissa *Jatkoaika.com*.  30.7.2014. Viitattu 15.12.2015.
8. ↑  Jokerien maalivahti siirtyy lainalle Ilvekseen *Suomikiekko.com*.  18.12.2013. Viitattu 15.12.2015.
9. ↑  Mestis-seura vahvistuu isolla joukolla Liigapelaajia *Suomikiekko.com*.  3.1.2014. Viitattu 15.12.2015.
10. ↑  Jokerien nuori lupaus siirtyy Ilvekseen, vuokradiilit jatkuvat *Suomikiekko.com*.  12.1.2014. Viitattu 15.12.2015.
11. ↑  Nuorelle suomalaisvahdille kutsu Columbukseen – "Harjoittelee ja oppii joukkueen matkassa" *Suomikiekko.com*.  17.3.2014. Viitattu 15.12.2015.
12. ↑  Jarmo Kekäläisen Columbus teki NHL-sopimuksen nuoren suomalaistorjujan kanssa *Suomikiekko.com*.  22.3.2014. Viitattu 15.12.2015.
13. ↑  NHL-seuran hankkima Liiga-maalivahti: "Vielä vuosi Suomessa" *Suomikiekko.com*.  2.4.2014. Viitattu 15.12.2015.
14. ↑  Ilves naarasi useita hyökkääjiä muista Liiga-seuroista – yhteensä 12 nimeä julki *Suomikiekko.com*.  24.4.2014. Viitattu 15.12.2015.
15. ↑  Nuori Ilves-lupaus ei pelkää sanoa tavoitteitaan ääneen: "Ykköstorjujan tontti!" *Suomikiekko.com*.  17.8.2014. Viitattu 15.12.2015.
16. ↑  Nuoren Ilves-vahdin kausi jatkuu Pohjois-Amerikassa loppukevään *Suomikiekko.com*.  18.3.2015. Viitattu 15.12.2015.
17. ↑  Suomalaisvahti torjui joukkueensa mestaruuteen NHL-lupausten turnauksessa  16.9.2015. SuomiKiekko. Viitattu 15.12.2015.
18. ↑  Nuori suomalaisvahti liekeissä Pittsburghia vastaan – valittiin ykköstähdeksi!  22.9.2015. SuomiKiekko. Viitattu 15.12.2015.
19. ↑  Suomalaislupaus häikäisi NHL:n harjoituspelissä – "Hän nieli kiekkoja"  22.9.2015. SuomiKiekko. Viitattu 15.12.2015.
20. ↑  Useammalle suomalaisvahdille komennus farmiin  27.9.2015. SuomiKiekko. Viitattu 15.12.2015.
21. ↑  Suomalaisvahdilla upea startti AHL:ssä – heti nollapeli ja tähdistöön  18.10.2015. SuomiKiekko. Viitattu 15.12.2015.
22. ↑  Suomalaisvahti loistaa AHL:ssä – nousi tilastoykköseksi!  28.11.2015. SuomiKiekko. Viitattu 15.12.2015.
23. ↑  Nuori suomalaisveskari nostettiin ensimmäistä kertaa NHL-ryhmän mukaan  9.12.2015. SuomiKiekko. Viitattu 15.12.2015.
24. ↑  Nuorella suomalaisvahdilla edessä NHL-debyytti viime kesän finaalijoukkuetta vastaan  14.12.2015. SuomiKiekko. Viitattu 15.12.2015.
25. ↑  Nuoren suomalaisvahdin debyytti päättyi tappioon NHL:ssä – mukana silti tähdistössä  15.12.2015. SuomiKiekko. Viitattu 15.12.2015.
26. ↑  Nuorelle suomalaisvahdille NHL-uran avausvoitto – "Hän oli erinomainen"  20.12.2015. SuomiKiekko. Viitattu 20.12.2015.
27. ↑  Joonas Korpisalo – pelipäiväkirja  19.12.2015. SuomiKiekko. Viitattu 20.12.2015.
28. ↑  Kehuja keränneelle suomalaiselle NHL-vahdille uran ensimmäinen voitto – "Uskomatonta"  20.12.2015. Yle. Viitattu 23.12.2015.
29. ↑  NHL-seura passitti nuoren suomalaisvahdin farmiin  31.12.2015. SuomiKiekko. Viitattu 1.1.2016.
30. ↑  NHL-seuralla tuli hätä – suomalainen kutsuttiin apuun  4.1.2016. SuomiKiekko. Viitattu 5.1.2016.
31. ↑  Korpisalolle kahden vuoden jatkosopimus Blue Jacketsiin *jatkoaika.com*.  9.6.2017. Viitattu 9.6.2017.
32. ↑
33. ↑  Joonas Korpisalo ei voinut kuin nauraa 85 torjunnan ennätyspelin jälkeen – erätauolla lipitettiin erikoismehua: "Kyllä siinä töihin joutui" *Ilta-Sanomat*.  12.8.2020. Viitattu 13.8.2020.
34. ↑
35. ↑  Esittelyssä: Nuorten Leijonien maalivahdit – "Näihin joukkue tuskin kaatuu"  25.12.2012. SuomiKiekko. Viitattu 15.12.2015.
36. ↑  Jari Korpisalo EliteProspects. Viitattu 15.12.2015. (englanniksi)

  

Suomen joukkue – Jääkiekon MM-kilpailut 2017
4 Lehtonen |
5 Kukkonen (**C**) |
6 Jaakola (**A**) |
15 M. Aaltonen |
19 Savinainen |
20 Aho |
23 Kemppainen |
24 J. Lajunen |
29 Säteri |
31 Ortio |
33 Hännikäinen |
36 Järvinen |
37 Pyörälä |
38 Hietanen |
39 Puljujärvi |
40 Sallinen |
41 Pihlström |
47 V. Lajunen |
50 J. Aaltonen |
51 Filppula (**A**) |
55 Ohtamaa |
60 Honka |
62 Osala |
70 Korpisalo |
96 Rantanen |
Valmentaja Lauri Marjamäki